شه‌فه‌ق نيوز/ وه‌ڕه‌يه‌وبه‌رايه‌تى كه‌شناسى و چه‌ودێرى زه‌ويه‌له‌رزه‌ له‌ هه‌رێم كوردستان، ئاشكراى وه‌رده‌وامى داوه‌زين پله‌يل گه‌رمى كرد له‌ شار و شاروچه‌كه‌يل هه‌رێم كوردستان.
وه‌ڕيه‌وبه‌رايه‌تيه‌گه‌ له‌ به‌ياننامه‌يگى وت: پله‌يل گه‌رمى وه‌رده‌وام روێ له‌ داوه‌زين ئه‌كا له‌ بڕيگ له‌ شار و شاروچكه‌يل هه‌رێم كوردستان و يه‌يش ده‌رخست ك خانه‌قين له‌ سه‌رتاى شاره‌يل بويه‌ له‌ڕوێ به‌رزبوين پله‌ى گه‌رمى له‌تى وه‌ تۆماركردن 44 پله‌ى سه‌دى له‌ ماوه‌ى 24 سه‌عات گوزه‌يشت.
به‌ياننامه‌گه‌ وت: ناوه‌ند پاريزگايه‌يل هه‌ولێر و سلێمانى و دهۆك و كه‌ركوك، پله‌ى گه‌رما له‌تيان، 38، 37، 38، 40 پله‌ى سه‌دى بويه‌، ئاماژه‌ وه‌يه‌يش كرد شاروچكه‌ى حاجى عومران كه‌مترين پله‌ى گه‌رما تۆمار كردگه‌و ره‌سيه‌سه‌ 28 پله‌ى سه‌دێ.
